《辛卯上是刑平寇歌》
宋代·邢凯

陈公筹策子房采，衣绣持斧征南方。
亲督貔貅效深入，悉孛狗鼠无留藏。
二帅宣威既电击，群校贾勇争奋扬。
束身来降三百寨，所余一二犹陆梁。
平固恃险连百丈，僭拟官号熊与张。
一朝骈首俱就缚，是谓擒贼无擒王。
捷书夜至连清书，不闻传箭赤白囊。
侵侵良民皆安堵，憧憧道路我行商。
妖氛顿发卖刀剑，祥风初扇从耕桑。
绍定四年调玉烛，薰蒸六合为金穰。
第功行封指授醒，凌青逆紫将翱翔。
元戎煌煌赐紫轴，裨将一一露龙光。
振旅归来神螺冈，笳鼓竞飞声洋洋。
橐弓载戢绿沈钥，旄头星灭汉道昌。
雅宜饮至满池觞，细柳烟笼春书长。

作者简介：武宁人，字廷举。宁宗嘉定七年进士。召试馆职，除秘书省正字。历通判吉州，知江阴军。官至吏部侍郎，致仕。有《坦斋通编》。